**Ministru kabineta noteikumu projekta**

**„****Pārtikas drošības, dzīvnieku veselības un vides zinātniskā institūta „BIOR” valsts pārvaldes uzdevumu ietvaros veikto darbību cenrādis”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Pārtikas drošības, dzīvnieku veselības un vides zinātniskā institūta „BIOR” valsts pārvaldes uzdevumu ietvaros veikto darbību cenrādis” (turpmāk – noteikumu projekts) sagatavots, lai jaunā redakcijā apstiprinātu Pārtikas drošības, dzīvnieku veselības un vides zinātniskā institūta „BIOR” (turpmāk – institūts BIOR) darbību cenrādi saskaņā ar likumos noteiktajiem pilnvarojumiem Ministru kabinetam, ņemot vērā arī Valsts kontroles ieteikumus.Noteikumu projekts stāsies spēkā pēc tā publicēšanas oficiālajā izdevumā „Latvijas Vēstnesis”. |
| **I. Tiesību akta projekta izstrādes nepieciešamība** |
| 1. | Pamatojums | 1. Pārtikas aprites uzraudzības likuma 21.2panta trešā daļa.2. Veterinārmedicīnas likuma 11. panta trešā daļa.3. Dzīvnieku barības aprites likuma 20. panta ceturtā daļa.4. Ģenētiski modificēto organismu aprites likuma 5. panta 5. punkts.5. Valsts kontroles revīzijas ziņojums „Vai maksājam pamatotā apmērā par laboratorisko kontroli un zivju resursu ilgtspējīgu saglabāšanu?” lietderības revīzijas lietā Nr. 2.4.1-15/2017 (turpmāk – revīzijas ziņojums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2013. gada 17. septembra noteikumi Nr. 882 „Pārtikas drošības, dzīvnieku veselības un vides zinātniskā institūta „BIOR” valsts pārvaldes uzdevumu ietvaros veikto darbību cenrādis” (turpmāk – noteikumi Nr. 882).Institūts BIOR pilda Eiropas Parlamenta un Padomes 2017. gada 15. marta Regulas (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula), 38. pantā noteiktos oficiālās laboratorijas pienākumus un veic valsts uzraudzības un kontroles laikā paņemto paraugu laboratorisko izmeklēšanu, pilda references laboratorijas funkcijas un veic riska zinātnisko novērtēšanu pārtikas, dzīvnieku barības un ģenētiski modificēto organismu aprites un dzīvnieku veselības jomā. Institūta BIOR funkcijas un valsts pārvaldes uzdevumi noteikti Pārtikas aprites uzraudzības likumā, Veterinārmedicīnas likumā, Dzīvnieku barības aprites likumā un Ģenētiski modificēto organismu aprites likumā un uz to pamata izdotajos Ministru kabineta noteikumos. Tādējādi arī pilnvarojumi Ministru kabinetam apstiprināt institūta BIOR valsts pārvaldes uzdevumu ietvaros veikto darbību cenrādi ietverti vairākos likumos, jo institūta BIOR kompetences jomas un funkcijas ir nodalītas katrā attiecīgās jomas darbību reglamentējošajā likumā.Noteikumu projekts institūta BIOR cenrādi apstiprinās jaunā redakcijā, jo Dzīvnieku barības aprites likuma 20. panta ceturtajā daļā ar 2019. gada 21. novembra grozījumiem noteikts pilnvarojums izdot attiecīgos noteikumus. Tāpat ir nepieciešams ņemt vērā revīzijas ziņojumā ietvertos revīzijā konstatētos faktus un izpildīt ieteikumus, lai maksa par laboratoriskajiem un diagnostikas izmeklējumiem būtu izsekojama un noteikta pēc vienotiem principiem, pamatojoties uz ekonomiski pamatotām izmaksām. Valsts kontrole aicināja pilnveidot institūta BIOR pakalpojumu pašizmaksas aprēķināšanas kārtību, paredzot gadījumus, kad tiek grozīti aprēķini par izmaiņām izmeklējumu cenās, personas, kas iesniedz un pārbauda iesniegtos datus, precīzi norādot datu avotus un periodu, kā arī detalizēti atspoguļot aprēķinā piemērotās formulas un aprēķinu koeficientus un regulāri veikt pārbaudi gada beigās, kas apliecinātu izmeklējumu aprēķinu pamatotību. Lai ieviestu ieteikumu, ir sagatavota ar Zemkopības ministriju saskaņota un apstiprināta institūta BIOR tāmju veidošanas metodika – produkta/pakalpojuma pašizmaksas veidošanas metodika laboratoriskajiem un diagnostikas izmeklējumiem.Dots ieteikums izvērtēt arī to, cik lielā mērā vadības un administratīvā atbalsta struktūrvienību izdevumi un darbinieku mēnešalga sadalāma starp vairākiem institūta darbības veidiem, tāpēc institūts BIOR 2018. gadā veica funkciju auditu, lai nodrošinātu korektu un izsekojamu institūta vadības un atbalsta struktūrvienību darbinieku amatu noslodzes sadalījumu un atlīdzības izdevumu uzskaiti atbilstoši tā funkcijām. Audita laikā tika procentuāli izvērtēta katras amata vietas noslodze, ieguldījums un kompetence starp vairākiem institūta darbības veidiem (funkcijām).Saistībā ar izmeklējumu cenu aprēķinu dots ieteikums nodrošināt vienotu pieeju aprēķiniem, ja attiecībā pret valsts pārvaldes uzdevumu ietvaros veiktajiem izmeklējumiem tiek piemērots visu veidu īpatsvars no kopējiem izdevumiem. Institūts BIOR izstrādāja visiem laboratoriju sniegto pakalpojumu (kopumā vairāk nekā 900) pašizmaksas kalkulācijas, lai maksa par laboratoriskajiem un diagnostikas izmeklējumiem būtu izsekojama un noteikta pēc vienotiem principiem un ar ekonomiski pamatotām izmaksām, kā arī validēja visas pašizmaksu kalkulācijas. Valsts kontrole ir akceptējusi ieteikumu ieviešanu attiecībā uz institūta BIOR pakalpojumu pašizmaksas aprēķināšanas kārtību, aprēķinu saglabāšanu un izsekojamību, kā arī vienotas pieejas nodrošināšanu aprēķiniem, ja attiecībā pret valsts pārvaldes uzdevumu ietvaros veiktajiem izmeklējumiem tiek piemērots visu veidu īpatsvars no kopējiem izdevumiem.Institūta BIOR īstenoto valsts uzraudzības un kontroles darbību izcenojums aprēķināts atbilstoši Ministru kabineta 2011. gada 3. maija noteikumiem Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu aprēķināšanas kārtība”, un šis aprēķins pievienots anotācijas pielikumā. Aprēķinā izmaksas norādītas atbilstoši ekonomiskās klasifikācijas kodiem saskaņā ar Ministru kabineta 2005. gada 27. decembra noteikumiem Nr. 1031 „Noteikumi par budžetu izdevumu klasifikāciju atbilstoši ekonomiskajām kategorijām”. Darbību izcenojuma aprēķinā ietvertas:1) tiešās izmaksas – reaģentu, materiālu izmaksas (aprēķinātas, veicot darba laika patēriņa hronometrāžu), kā arī pārējās tiešās izmaksas – paraugu pieņemšanas un transportēšanas izmaksas (saskaņā ar izmaksām vienā finanšu gadā);2) laboratorijas netiešās izmaksas, kas ietver darba nodrošinājuma izmaksas – elektroenerģijas, komunālo pakalpojumu, IT, darba aizsardzības, pārdošanas, projektu, saimniecības, iepirkumu, kvalitātes nodrošināšanas, datu analītiķa, arhīva, ēku, būvju, transportlīdzekļu apkalpošanas, uzturēšanas, remonta izmaksas, pamatlīdzekļu nolietojumu u.c. izmaksas, kas tiek iegūtas no grāmatvedības programmas par vienu finanšu gadu;3) administratīvās izmaksas, kas ietver administratīvā atbalsta struktūrvienību izmaksas (par vienu finanšu gadu).Valsts pārvaldes uzdevumu ietvaros institūta BIOR veikto izmeklējumu cenas tiek noteiktas atbilstoši pašizmaksas kalkulāciju kopējo izdevumu summai.Noteikumu projekts nosaka maksas apmēru par Pārtikas un veterinārā dienesta (turpmāk – dienests) veiktās valsts uzraudzības un kontroles ietvaros institūta BIOR veiktajiem pārtikas, ūdens, vides, veterinārmedicīniskajiem un dzīvnieku barības laboratoriskajiem izmeklējumiem, ar laboratorisko izmeklējumu veikšanu saistītām darbībām, kā arī maksu par ģenētiski modificēto organismu riska novērtēšanas atzinuma sagatavošanu.Noteikumu projekta pielikumā noteikts, ka maksājumiem par tajā noteiktajām darbībām nepiemēro pievienotās vērtības nodokli saskaņā ar Pievienotās vērtības nodokļa likuma 3. panta astoto daļu. Noteikumu projekta pielikumā iekļautās institūta BIOR veicamās darbības ir uzskatāmas par valsts funkciju ietvaros veiktiem valsts pārvaldes uzdevumiem, un tām nav jāpiemēro pievienotās vērtības nodoklis (likumi, kuros noteiktas institūta BIOR funkcijas, norādīti iepriekš šajā punktā). Noteikumu projekta pielikuma 4. sadaļā norādītas darbības un materiāli, kas ir saistīti tikai ar pielikuma 1., 2. un 3. sadaļā minēto laboratorisko izmeklējumu nodrošināšanu.Noteikumu projektā saskaņā ar Valsts kontroles ieteikumu nepieciešams noteikt, ka tad, ja steidzami jāveic tāds laboratoriskais izmeklējums, kura cena nav noteikta Ministru kabineta noteikumos, Zemkopības ministrija un institūts BIOR līdz attiecīgu grozījumu izdarīšanai, pamatojoties uz veiktajiem aprēķiniem, vienojas par attiecīgā izmeklējuma (darbības) izmaksām. Tas nepieciešams, ja, piemēram, Eiropas Savienības institūcijas nosaka dalībvalstīm īsā periodā veikt noteiktus izmeklējumus un ziņot par to rezultātiem. Tāpat šāda nepieciešamība var rasties, konstatējot netipisku pārtikas, vides piesārņojumu vai dzīvnieku saslimšanu. Šis regulējums attiektos uz tādiem izmeklējumiem, kuri nav iekļauti cenrādī, bet kurus institūts BIOR veic, tātad tiem ir apstiprināta metode un izcenojums. Noteikumu projekts neparedz jaunu valsts pārvaldes pakalpojumu ieviešanu. Laboratoriskie izmeklējumi, kuru cenas noteiktas noteikumu projektā, nav valsts pārvaldes pakalpojums, ko tieši saņem privātpersonas. Saskaņā ar noteikumu projektu tiks aprēķinātas valsts budžeta izmaksas tādu paraugu laboratoriskajiem izmeklējumiem, kurus valsts uzraudzības un kontroles ietvaros noņem dienests. Noteikumu projekta pielikumā ir noteiktas cenas četriem valsts pārvaldes pakalpojumiem, ģenētiski modificēto organismu aprites jomā:1) riska novērtējuma atzinuma sagatavošana par ģenētiski modificētu organismu ierobežotu izmantošanu;2) riska novērtējuma atzinuma sagatavošana par ģenētiski modificētu organismu izplatīšanu vidē izmēģinājumiem;3) riska novērtējuma atzinuma sagatavošana par ģenētiski modificētu organismu izplatīšanu tirgū;4) riska novērtējuma atzinuma sagatavošana par tādu zāļu izmatošanu klīniskai izpētei, kas satur ģenētiski modificētos organismus, sastāv vai ir iegūtas no tiem.Minēto pakalpojumu cenas netiek mainītas, tikai precizēti pakalpojumu nosaukumi atšķirībā no patlaban noteikumos Nr. 882 noteiktajiem. Pakalpojumi ir noteikti un aprakstīti uz Ģenētiski modificēto organismu aprites likuma pamata izdotajos Ministru kabineta noteikumos:1) Ministru kabineta 2008. gada 22. septembra noteikumos Nr. 784 „Ģenētiski modificēto mikroorganismu ierobežotas izmantošanas, kā arī atļaujas izsniegšanas un anulēšanas kārtība” – riska novērtējuma atzinuma sagatavošana par ģenētiski modificētu organismu ierobežotu izmantošanu;2) Ministru kabineta 2009. gada 26. maija noteikumos Nr. 457 „Noteikumi par ģenētiski modificēto organismu apzinātu izplatīšanu” – riska novērtējuma atzinuma sagatavošana par ģenētiski modificētu organismu izplatīšanu vidē izmēģinājumiem, par ģenētiski modificētu organismu izplatīšanu tirgū un par tādu zāļu izmatošanu klīniskai izpētei, kas satur ģenētiski modificētos organismus, sastāv vai ir iegūtas no tiem.Minētos valsts pārvaldes pakalpojumus ģenētiski modificēto organismu aprites jomā var pieprasīt un saņemt, izmantojot gan klātienes, gan neklātienes kanālus.Patlaban valsts pārvaldes pakalpojumu portālā Latvija.lv nav iekļauti apraksti pakalpojumiem, kas saistīti ar ģenētiski modificēto organismu riska novērtēšanas atzinuma sagatavošanu. Pēc noteikumu spēkā stāšanās tiks nodrošināta valsts pārvaldes pakalpojumu aprakstu ievietošana portālā. Noteikumu projekta pieņemšana pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas drošības, dzīvnieku veselības un vides zinātniskais institūts „BIOR” |
| 4. | Cita informācija | Stājoties spēkā noteikumu projektam, spēku zaudēs noteikumi Nr. 882. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1) dienestu;2) institūta BIOR darbiniekiem;3) pārtikas un dzīvnieku barības apritē iesaistītajām personām, veterinārās uzraudzības objektu īpašniekiem un dzīvnieku īpašniekiem (turētājiem) gadījumos, kad normatīvie akti nosaka obligātu laboratorisko izmeklējumu veikšanu institūta BIOR laboratorijā un pienākumu samaksāt par saņemtajiem pakalpojumiem.To personu skaits, kuras varētu ietekmēt noteikumu projekts, atkarīgs, piemēram, no konstatētajiem normatīvo aktu pārkāpumiem (Pārtikas aprites uzraudzības likums un Dzīvnieku barības aprites likumā noteikts, ka uzņēmums sedz laboratorisko izmeklējumu izdevumus, ja ir konstatēta neatbilstība normatīvajos aktos noteiktajām prasībām) vai tādu produktu ievešanas no trešajām valstīm, kuriem normatīvie akti nosaka obligātus laboratoriskos izmeklējumus, kuru izmaksas sedz kravas ievedējs; 4) ģenētiski modificēto organismu apritē iesaistītajām personām, kas vēlēsies saņemt atļauju ģenētiski modificēto mikroorganismu ierobežotai izmantošanai, ģenētiski modificēto organismu izplatīšanai vidē izmēģinājumiem un izplatīšanai tirgū. Ņemot vērā normatīvajos aktos ģenētiski modificēto organismu aprites jomā noteiktās stingrās prasības, paredzams, ka personas neplānos uzsākt ģenētiski modificēto organismu audzēšanu un izplatīšanu, tāpēc nav plānota ģenētiski modificēto organismu riska novērtēšana un attiecīgas maksas iekasēšana.Saimnieciskās darbības veicēju mērķgrupas skaitliskais pieaugums ir atkarīgs no ekonomiskās attīstības valstī.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts ietekmē dienesta īstenoto valsts uzraudzības un kontroles programmu izpildi. Institūts BIOR saskaņā ar normatīvajiem aktiem kā oficiālās kontroles laboratorija veic visus laboratoriskos un diagnostiskos izmeklējumus dienesta kompetencē esošajās valsts uzraudzības un kontroles jomās. Izmeklējumi tiek veikti saistībā ar 37 valsts uzraudzības un kontroles programmām, dienestam noņemot paraugus un tos nosūtot izmeklēšanai institūta BIOR laboratorijā. Līdzekļi šiem izmeklējumiem tiek piešķirti no valsts budžeta.Grozījumi patlaban piemērotajās izmeklējumu cenās skar visus izmeklējumu veidus. Piemēram, pārtikas, ūdens un vides izmeklējumi (kopā 148) ir papildināti ar četriem jauniem izmeklējumiem, viena izmeklējuma cena nemainās, 25 izmeklējumiem cena samazinās, bet 118 izmeklējumiem cena tiek paaugstināta vidēji par 36,84%.Noteikumu projekts ietekmēs pilnvērtīgas valsts uzraudzības un kontroles nodrošināšanu, jo palielinoties laboratorisko un diagnostisko izmeklējumu cenām, jāsamazina pārbaudāmo paraugu apjoms (saglabājot veicamos laboratoriskos izmeklējumus vismaz 2019. gada apjomā, papildus būtu nepieciešami 241 368 *euro*). |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts Zemkopības ministrijas tīmekļvietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts sabiedriskajai apspriešanai bija pieejams no 2020. gada 2. līdz 16. janvārim. |
| 3. | Sabiedrības līdzdalības rezultāti | Par noteikumu projektu komentāri nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas drošības, dzīvnieku veselības un vides zinātniskais institūts „BIOR” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams paplašināt Pārtikas drošības, dzīvnieku veselības un vides zinātniskā institūta „BIOR” funkcijas un uzdevumus. |
| 3. | Cita informācija | Nav. |

 Zemkopības ministrs K. Gerhards

Gurecka 26614495

Linda.Gurecka@zm.gov.lv